CELEX: 62021TN0324
Language: sk
Date: 2021-06-10 00:00:00
Title: Vec T-324/21: Žaloba podaná 10. júna 2021 – Harley-Davidson Europe and Neovia Logistics Services International/Komisia

26.7.2021   
            
            
               SK
            
            
               Úradný vestník Európskej únie
            
            
               C 297/49
            
         
      Žaloba podaná 10. júna 2021 – Harley-Davidson Europe and Neovia Logistics Services International/Komisia
      (Vec T-324/21)
      (2021/C 297/61)
      Jazyk konania: angličtina
      
         Účastníci konania
      
      
         Žalobkyne: Harley-Davidson Europe Ltd (Oxford, Spojené kráľovstvo), Neovia Logistics Services International (Vilvoorde, Belgicko) (v zastúpení: O. van Baelen a G. Lebrun, advokáti)
      
         Žalovaná: Európska komisia
      
         Návrhy
      
      Žalobkyne navrhujú, aby Všeobecný súd:
      
                  —
               
               
                  zrušil napadnuté rozhodnutie (1) v celom rozsahu;
               
            
                  —
               
               
                  uložil Komisii povinnosť znášať vlastné trovy konania a nahradiť trovy konania žalobkýň v súvislosti s týmto konaním;
               
            
                  —
               
               
                  vyvodil všetky potrebné závery z rozsudku; a
               
            
                  —
               
               
                  uložil opatrenia na organizáciu konania a vykonanie dokazovania, ktoré súd považuje za potrebné
               
            
         Dôvody a hlavné tvrdenia
      
      Na podporu svojej žaloby žalobkyne uvádzajú šesť žalobných dôvodov.
      
                  1.
               
               
                  V prvom žalobnom dôvode uvádzajú, že Komisia porušila základné procesné požiadavky. Napadnuté rozhodnutie je nedostatočne odôvodnené a Komisia nepostupovala v súlade s postupom poradného výboru.
               
            
                  2.
               
               
                  Druhý žalobný dôvod sa zakladá na tom, že v napadnutom rozhodnutí došlo k zjavne nesprávnemu posúdeniu relevantného skutkového stavu.
               
            
                  3.
               
               
                  Tretí žalobný dôvod sa zakladá na tom, že Komisia zneužila svoju zrušovaciu právomoc podľa článku 34 ods. 11 nariadenia Európskeho parlamentu a Rady (EÚ) č. 952/2013 z 9. októbra 2013 (2), ktorým sa ustanovuje Colný kódex Únie, pretože napadnuté rozhodnutie založila na nesprávnom výklade článku 33 delegovaného nariadenia Komisie (EÚ) 2015/2446 (3) („UCCDA“).
               
            
                  4.
               
               
                  Štvrtý žalobný dôvod sa zakladá na tom, že článok 33 UCCDA je neplatný, pretože, i) keby Komisia správne vyložila článok 33 UCCDA, toto ustanovenie je neplatné z dôvodu porušenia požiadaviek článku 290 ZFEÚ a (ii) je neplatné z dôvodu takého porušenia v každom prípade.
               
            
                  5.
               
               
                  Piaty žalobný dôvod sa zakladá na tom, že napadnuté rozhodnutie je v rozpore so všeobecnými zásadami práva EÚ a Charty základných práv Európskej únie.
               
            
                  6.
               
               
                  Šiesty žalobný dôvod sa zakladá na tom, že Komisia zneužila svoje právomoci prijatím napadnutého rozhodnutia a zrušením rozhodnutia o záväznom pôvode informácií, a ako nevyhnutný dôsledok vyššie uvedených žalobných dôvodov a zneužitia právomoci Komisie na politické účely oslabila jeho skutočný účel: zabezpečiť správne a jednotné uplatňovanie pravidiel pôvodu členskými štátmi.
               
            
         (1)  Vykonávacie rozhodnutie Komisie (EÚ) 2021/563 z 31. marca 2021 o platnosti určitých rozhodnutí týkajúcich sa záväzných informácií o pôvode tovaru (Ú. v. EÚ L 119, 2021, s. 117).
      
         (2)  Ú. v. EÚ L 269, 2013, s. 1.
      
         (3)  Ú. v. EÚ L 343, 2015, s. 1.